Alle nordjyske kommuner, på nær Rebild, får en økonomisk saltvandsindsprøjtning til næste års budget. Det sker med fordelingen af særtilskud til særligt vanskeligt stillede kommuner og til igangsættelse af sociale indsatser i belastede boligområder. I alt får de nordjyske kommuner knap 110 mio. kr. fra de forskellige puljer. - Særtilskuddene er en mulighed for at give en økonomisk håndsrækning til de kommuner, der står med konkrete udfordringer i forhold til befolkningssammensætningen, kommunens generelle økonomi og sociale indsatser. Med fordelingen af særtilskuddene bygger vi bl.a. ovenpå regeringens ekstraordinære finansieringsindsprøjtning, som særligt betyder ekstra midler til kommuner med mere vanskelige økonomiske vilkår. Dermed styrker vi vilkårene for kommunernes budgetlægning i hele landet, siger Karen Ellemann. Pengene fordeler sig således Tilskud til særligt vanskeligt stillede kommuner i 2016 (§ 16): Thisted 6,0 Brønderslev 11,0 Frederikshavn 16,3 Vesthimmerland 13,0 Læsø 3,1 Mariagerfjord 10,5 Jammerbugt 12,8 Hjørring 10,0 Tilskud fra den sociale særtilskudspulje i 2016 (§ 17): Aalborg 10,5 Særtilskud for 2016 som følge af udviklingspartnerskab: Morsø 16,0

Opsummering:
Social- og indenrigsminister Karen Ellemann (V) har i dag fordelt næste års særtilskudspuljer til 59 kommuner, hvoraf de 10 er nordjyske. Pengene går til vanskeligt stillede kommuner og til kommuners sociale indsatser.